CELEX: 62011TN0437
Language: da
Date: 2011-08-05 00:00:00
Title: Sag T-437/11: Sag anlagt den 5. august 2011 — Golden Balls mod KHIM — Intra-Presse (GOLDEN BALLS)

8.10.2011   
            
            
               DA
            
            
               Den Europæiske Unions Tidende
            
            
               C 298/22
            
         Sag anlagt den 5. august 2011 — Golden Balls mod KHIM — Intra-Presse (GOLDEN BALLS)
   (Sag T-437/11)
   2011/C 298/42
   Stævningen er affattet på engelsk
   
      Parter
   
   
      Sagsøger: Golden Balls Ltd (London, Det Forenede Kongerige) (ved M. Edenborough, QC, og solicitor S. Smith)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Intra-Presse (Boulogne-Billancourt, Frankrig)
   
      Sagsøgerens påstande
   
   
               —
            
            
               Afgørelse truffet den 26. maj 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 1310/2010-1) annulleres, for så vidt som det deri bestemmes, at klagen for appelkammeret skal tages til følge med hensyn til varer i klasse 16.
            
         
               —
            
            
               Harmoniseringskontoret tilpligtes at betale de omkostninger, der er opstået for sagsøgeren i forbindelse med søgsmålet for Retten, subsidiært tilpligtes den anden part i sagen for appelkammeret at betale de omkostninger, der er opstået for sagsøgeren i forbindelse med dette søgsmål.
            
         
      Søgsmålsgrunde og væsentligste argumenter
   
   
      Ansøger om EF-varemærket: Golden Balls Ltd
   
      Det omhandlede EF-varemærke: Ordmærket »GOLDEN BALLS« for varer i klasse 9, 21 og 24 — EF-varemærkeansøgning nr. 6324164
   
      Indehaver af det i indsigelsessagen påberåbte varemærke eller tegn: Intra-Presse
   
      Det i indsigelsessagen påberåbte varemærke eller tegn: EF-varemærkeregistrering nr. 4226148 af ordmærket »BALLON D’OR« for bl.a. varer og tjenesteydelser i klasse 9, 14, 16, 25 og 41
   
      Indsigelsesafdelingens afgørelse: Indsigelsen ikke taget til følge
   
      Appelkammerets afgørelse: Indsigelsesafdelingens afgørelse ophævet og indsigelsen og klagen delvist taget til følge
   
      Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 207/2009, da appelkammeret fejlagtigt antog, at der er en konflikt mellem EF-varmærkeansøgningen og det ældre varemærke.